Ła Pimpa ła ze un parsonajo imazenario protagonista da na omònema serie a fumeti na ideà inte’l 1975 da’l fumetista Altan. Ła serie a fumeti, publegà inte i ani setanta e otanta so’l setimanałe Corriere dei Piccoli, ła ze deventà una de łe pì apresà de’l parìodo e, grasie al suceso rescontrà, inte’l 1982 A ze stà prodota anca na serie de cartuni animài. El parsonajo el ze na canjeta bianca co grandi pontini rosi e co łonghe recie, co ła łengua tante volte de picołon. Eła ła ze asà sinpàtega e ła ga na gran fantazìa che ła dopara par zugar, dezenjar e far tuto chel che i fa i tuzeti. No ła va mata par i spinasi e el menestron, ma ła ghe piaze el zełato. Ła dòpara mezi cofà aerei e idrovołanti par ndar in łoghi asè łontani e par conòsar novi amighi. A ła fin de onji zornada ła torna da’l sò paron Armando, ła se beve na cìcara de łate, ła se łava i dinti e ła va a dormir.